Екі жирен

Көшкенде жылқы айдаймын аламенен,

Аулыңа барушы едім даламенен.

Түскенде сен есіме, беу қарағым,

Сағынып сарғаямын санаменен.

[Қайырмасы]

Екі жирен, жалын түйген,

Жалғанда ғашығымсың жаным сүйген.

Ғизатлу хат жазамын, қалқам, саған,

Самарқау осы күнде көңілім шабан.

Мұғаллақ екі дүние бірінде жоқ,

Дариға осыменен өтті заман.

[Қайырмасы]

Екі жирен, жалын түйген,

Жалғанда ғашығымсың жаным сүйген.